1. ปัจจัยความเสี่ยง

1.  ความเสี่ยงในเรื่องวัตถุดิบ

บริษัทประกอบธุรกิจผลิตบรรจุภัณฑ์กล่องกระดาษ พิมพ์ออฟเซ็ทที่ใช้ในการบรรจุสินค้าโดยตรง
วัตถุดิบหลักที่ใช้จะเป็นกระดาษแข็งการ์ดบอร์ด
เพื่อนำมาพิมพ์สอดสีเพิ่มมูลค่าให้กับตัวสินค้าที่จะใช้บรรจุใส่ในบรรจุภัณฑ์ดังกล่าว
วัตถุดิบที่นำมาใช้โดยส่วนใหญ่เป็นกระดาษที่มาจากเยื่อใยของพืช
ซึ่งเยื่อที่ผลิตได้ในประเทศจะเป็นเยื่อใยสั้น
ซึ่งไม่เหมาะกับการผลิตกระดาษต้องใช้เยื่อใยยาวที่ต้องนำเข้า 100% จากต่างประเทศ
ด้วยข้อจำกัดดังกล่าวนี้ทำให้ราคากระดาษมีการปรับเปลี่ยนเพิ่มสูงอยู่เสมอและบางครั้งมีวัตถุดิบขาดตลาดเนื่องจากปริมาณการผลิตไม่เพียงพอเมื่อมีผู้ต้องการใช้เพิ่มมากขึ้น

2.  ความเสี่ยงจากการไม่ปฏิบัติตามสัญญา

ความเสี่ยงจากการไม่ปฏิบัติตามสัญญาเกิดจากกรณีที่คู่สัญญาไม่ปฏิบัติตามข้อกำหนดในสัญญา
ซึ่งจะก่อให้เกิดความเสียหายแก่บริษัทและบริษัทย่อย

ความเสี่ยงเกี่ยวกับการกระจุกตัวของสินเชื่อ ซึ่งเกิดขึ้นจากลูกหนี้การค้ามีน้อย
เนื่องจากบริษัทมีลูกหนี้จำนวนมากและกระจายอยู่ในภูมิภาคต่างๆ ในประเทศไทย

3.  ความเสี่ยงเกี่ยวกับอัตราดอกเบี้ย

ความเสี่ยงของอัตราดอกเบี้ยเกิดจากการเปลี่ยนแปลงของอัตราดอกเบี้ย
เนื่องจากบริษัทมีเงินฝากประจำและเงินกู้ยืมจากธนาคารพาณิชย์
ซึ่งอาจก่อให้เกิดผลเสียหายแก่บริษัท และบริษัทย่อยในงวดปัจจุบันและงวดต่อๆ ไป
บริษัทและบริษัทย่อยคาดว่าจะสามารถบริหารความเสี่ยงที่เกิดขึ้นได้
เนื่องจากบริษัทได้มีการวางแผนและติดตามสถานการณ์อยู่ตลอดเวลา

4.  ความเสี่ยงจากการแข่งขันที่เพิ่มสูงขึ้น

เนื่องจากการหดตัวของสภาวะเศรษฐกิจและการปรับเปลี่ยนความต้องการของผู้บริโภคและผู้ผลิตสินค้าเป็นสาเหตุให้สภาวะการแข่งขันในธุรกิจเพิ่มสูงขึ้นและมีความซับซ้อนยิ่งขึ้น
ซึ่งมีผลกระทบต่อรายได้ของบริษัท และโครงสร้างต้นทุนในการผลิต

แนวทางแก้ไข

1.  ในส่วนของราคาวัตถุดิบทีเพิ่มขึ้น ซึ่งจะส่งผลกระทบต่อต้นทุนการผลิตที่เพิ่มสูงขึ้นตามนั้น
    บริษัทได้สรรหาแหล่งผลิตที่มีคุณภาพที่ทัดเทียมกันไว้หลายแหล่ง
    เพื่อป้องกันการขาดแคลนวัตถุดิบและเกิดปัญหาการผูกขาดด้านราคา
    ในขณะเดียวกันก็ได้พยายามลดต้นทุนการผลิตโดยการเพิ่มประสิทธิภาพในขบวนการการผลิต
    โดยมีการพัฒนาด้านการผลิตและต้นทุนอย่างต่อเนื่อง เช่น ได้เน้นโครงการบริหารคุณภาพ ISO
    9001 Version 2000 และติดตั้งระบบบริหารข้อมูล AXAPTA ร่วมกับบริษัท Price
    Waterhouse Coopers โดยได้เน้นการพัฒนาปรับปรุงขบวนการการผลิตให้มีประสิทธิภาพ
    ลดความสูญเสีย
    ลดต้นทุนการผลิตและสามารถกำหนดการสั่งซื้อวัตถุดิบในปริมาณที่เหมาะสมและพอเพียงต่อการผลิต
    โดยให้มีต้นทุนการผลิตต่ำสุด

2.  บริษัทได้ลดความเสี่ยงเกี่ยวกับสินเชื่อซึ่งเกิดจากการกระจุกตัวลูกหนี้การค้า
    พยายามขยายฐานลูกค้าให้มากขึ้นจากปัจจุบันและมีการเลือกสรรลูกค้าที่มีฐานะการเงินที่ดี
    มีประวัติการดำเนินธุรกิจที่ดี
    โดยจะเน้นถึงสภาพความมั่งคงทางการเงินและความสามารถในการชำระหนี้ของลูกค้า
    โดยกระจายธุรกิจไปยังลูกค้าที่มีคุณภาพสูงเพื่อลดความเสี่ยงในด้านลูกหนี้ด้อยคุณภาพ

สำหรับสินทรัพย์ทางการเงินที่แสดงในงบดุล ราคาตามบัญชีของสินทรัพย์ดังกล่าวได้หักสำรองต่างๆ
แล้ว เพื่อให้เป็นราคายุติธรรมโดยประมาณ
โดยสำรองดังกล่าวถือเป็นมูลค่าสูงสุดของความเสี่ยงที่จะเกิดจากการไม่ปฏิบัติตามสัญญา

3.  บริหารทรัพย์สินและเงินลงทุนของบริษัทให้เกิดประโยชน์สูงสุด
    โดยใช้เครื่องมือบริหารความเสี่ยงด้านต่างๆ เช่น การป้องกันความเสี่ยงจากอัตราแลกเปลี่ยน
    ฝากเงินลงทุนระยะสั้นกับสถาบันการเงินที่ได้รับการรับรองจากรัฐบาล

4.  กระจายธุรกิจหลักของบริษัทออกไปยังธุรกิจในแนวอื่น ๆ และ
    เนื่องจากภาวะการแข่งขันที่ทวีสูงขึ้น
    จึงได้มีแนวทางแก้ไขด้วยการพัฒนาผลิตภัณฑ์หลักของบริษัทให้มีคุณภาพที่ดีขึ้นควบคุมต้นทุนการผลิตให้เหมาะสม
    เพื่อเพิ่มศักยภาพในการแข่งขันและทำการสรรหาผลิตภัณฑ์ใหม่ ๆ เข้ามาเสริม
    เพื่อสร้างแนวการค้าตลาดใหม่ ๆ